
Os mortos esquecidos: radiografía da represión 
franquista nun pequeno concello rural. 

O caso de Cerdedo (Pontevedra) 


Dionísio Pereira 


Algúns datos espidos 

Habitantes: 5.211 no ano 1940. 

Partidos presentes na Corporación Municipal na Fronte 
Popular: "Izquierda Republicana" e "Partido Socialista Obrero 
Español". 

Alcalde en 1936: Luciano García Ventín, carpinteiro natural da 
Feira de Fondós e concellal dende 1922; era Alcalde accidental 
dende a victoria da Fronte Popular. PSOE. 

Outras forzas políticas e sociais: 

> "Juventudes de Acción Popular" (J AP), activas na capital 
municipal máis que nada e reconvertidas na Falange nos 
primeiros tempos da Guerra Civil. Membros destacados: 
Manuel Gutiérrez Torres (logo xefe de Falange), a súa tía 
Carmen Díaz Gutiérrez (logo dirixente da Falange feminina), 
Francisco Nieto (logo falanxista destacado). Houbo tamén 
algún falanxista de primeira hora, caso de Nilo Sieiro Sieiro, 
natural de Castro. 

> Carlistas: José Caramés (alcalde nos anos 20), Manuel López 
Vizcaíno (párroco de San Martiño). 

> "Federación de Agricultores y Obreros del Ayuntamiento de 
Cerdedo", entidade agraria e obreira composta por dez socie- 
dades radicadas en Pedre, Tomonde, Lourido, Figueroa, 
Castro, Deán, Quireza, Folgoso, Cerdedo e Bugarín. De tradi- 
ción republicana e socialista dende a súa creación en 1920, no 
mes de Xaneiro de 1933 vaise integrar na CNT con máis de 200 
afiliados, aínda que a UGT segueu a ter moitas simpatías tanto 
individuais como nalgúns colectivos, como os de Castro, 
Pedre e Tomonde. A razón da mudanza, veu dada polos 
canteiros e albaneis de Cerdedo que traballaban en Madrid 
dende Marzo a Nadal, e pouco a pouco fóronse afiliando ao 
potente "Sindicato Único del Ramo de la Construcción" (CNT) 
da capital republicana. Logo, ao voltar ás súas parroquias no 

invemo, aproveitaron para integrar á Federación cerdedense 
na CNT galaica. Tiña local propio en Deán, incendiado e 
expropiado pola Falange tras o 18 de Xullo de 1936. 

► Houbo, asemade, un feixe de simpatizantes do PCE, e a 
propia Pasionaria deu un mitin en Pedre andando a Fronte 
Popular. 

Mortos cerdedenses durante a Guerra Civil e a posguerra 
inmediata: 76. 

Mortos no Exército Nacional: 36 (17 non figuran na lápida da 
Igrexa parroquial, posto que se consideraron desaparecidos cuxos 
restos nunca se atoparon; neste caso, as familias non cobraron 
ningunha pensión de viudedade ou compensación por parte dos 
vencedores). 

Mortos no Exército Republicano: 22. Filiacións coñecidas: 13 
CNT, 1 PSOE, ¿1 PCE?, 7 non consta. 

Asasinados ou fusilados polos franquistas: 18. Filiacións coñe- 
cidas: 7 PSOE e UGT, 6 CNT, 1 Izquierda Republicana, ¿1 PCE?, 3 
non consta. 

Forzas represivas: Falange, Cívicos de Víctor Lis Quibén, 
Falange feminina, Garda Civil. 

Persoas sinaladas pola súa participación nos asasinatos e 
maltratos ou como instigadores dos mesmos: Manuel Gutiérrez 
Torres (xefe da Falange, inspector farmacéutico e boticario de 
Soutelo de Montes; alcalde de Cerdedo nos anos 40 e 50), Francisco 
Nieto (transportista; falanxista), Enrique, Jesús e Antonio Troitiño 
(comerciantes e transportistas; cívicos), Bernardino Torres "O 
Ferrador", Antonio e José Sieiro Giadás, Secundino Couceiro "O 
Lapote" (marxinal), Secundino Jorge (mestre nacional; delegado 
gobernativo a comezos dos anos 40; acusado de "blando" por 
Carmen Díaz), Totó e Manuel Peleteiro, Comandante Ríos (mando 
da Garda Civil destinado en Cerdedo), Constantino Alonso (de 
Castro), Ramón Bao (de Quireza, xomaleiro), Figueroa (canteiro de 
Serrapio), "Chan da Vela" (xornaleiro de San Isidro), José Barros 
(canteiro de Pedre), Laurentino Barros (sen oficio, fillo do anterior), 
Paulina e Rogelio, matrimonio que levaba a taberna-tenda do 
Outeiro (Quireza), Manuel López Vizcaino, párroco de San 
Martiño de Figueroa (instigador; requeté), A. Rodríguez Anllo, 
párroco de Castro (instigador), Carmen Díaz Gutiérrez (instiga- 
dora; Falange feminina). 

Escenarios de paseos ou de torturas e maltratos: A Ponte do 
Barco e A Abelera, ambos lugares na antiga estrada Pontevedra- 
O Carballiño, entre Pedre e Dorna. A Ponte do Cando, no vial 
que une Castro con Quireza. A Abelera foi un lugar utilizado 


502 

www.memoriahistoncademocratica.org 


RADIOGRAFÍA DA REPRESIÓN FRANQUISTA NUN PEQUENO CONCELLO RURAL 


decote polos Cívicos de Víctor Lis Quibén, e alí se produciron 
asasinatos de persoas de diversos Concellos. Cuartel da Garda 
Civil de Cerdedo. Taberna-tenda do Outeiro (Quireza), utilizada 
como "checa" polos falanxistas da zona (Alonso, Bao, Rogelio e 
Paulina). 

A lista moura 

Falecidos polas represalias durante a guerra ou na inmediata 
posguerra 

► Francisco Arca Valiñas (Figueroa). Paseado na Ponte do 
Barco. Dirixente da "Sociedad E1 Trabajo" de Figueroa, inte- 
grada na "Federación de Agricultores y Obreros del 
Ayuntamiento de Cerdedo" (CNT). 13 de agosto de 1936. 

► Secundino Bugallo Iglesias (Figueroa). Paseado na Ponte do 
Barco. Dirixente da "Sociedad E1 Trabajo", integrada na 
"Federación de Agricultores y Obreros del Ayuntamiento de 
Cerdedo" (CNT). 13 de agosto de 1936. 

► Gerardo Bugallo Lois, fillo do anterior (Figueroa), mobili- 
zado no exército nacional e pasado polas armas en Teruel 
polos mesmos que asasinaron ao seu pai. "Sociedad E1 
Trabajo", integrada na "Federación de Agricultores y Obreros 
del Ayuntamiento de Cerdedo" (CNT). 1938. 

► José Torres Paz (Cerdedo). Paseado na estrada Pontevedra- 
Santiago. Cadro sinalado do PSOE. 11 de agosto de 1936. 

► José Cortizo González (Barro-Arén). Paseado na estrada 
Pontevedra-Santiago. PSOE. 11 de agosto de 1936. 

► Martín Ferreiro Alvarez (A Botica-Quireza). Concelleiro de 
Obras do Axuntamento de A Coruña. Agachado en Quireza ao 
comezo da guerra, pasou a Portugal e logo a Francia e á zona 
republicana, onde loitou. Internado no campo de Argelés, no 
Mediodía francés, ao rematar a Guerra Civil. Apresado polos 
alemáns que o internan no campo de concentración de 
Mauthausen, onde morre 15 días antes de ser liberado polas 
tropas americanas. Izquierda Republicana. 1945. 

► Manuel Tato Cadórniga (Loureiro). Tenente do Exército 
Republicano na zona de Madrid, falecido polos malos tratos 
na cadea de Lugo ao finalizar a guerra. "Sindicato Único del 
Ramo de la Construcción" de Madrid (CNT) e "Sociedad E1 
Trabajo", integrada na Federación de Cerdedo (CNT). Nadal 
de 1939. 

► Darío Tato Femández (Loureiro). Primo do anterior. Finalizada 
a guerra na que participou no bando republicano en Madrid, 
foi deüdo en Cerdedo, enviado a Madrid e alí fusilado. "Sindi- 

cato Único del Ramo de la Construcción" de Madrid (CNT) e 
"Sociedad E1 Trabajo", integrada na Federación de Cerdedo 
(CNT). 1939. 

► Plata (de As Quintas-Codeseda, pero casado en Laxoso). 
Loitou no Exército Republicano. Fusilado tras a Guerra Civil. 
1939. 

► Perfecto Ventín Barreiro (Tres Aldeas). Paseado na canteira 
do Suspiro, no Padornelo, cerca de A Gudiña. Traballador do 
camiño de ferro Zamora-Ourense. PSOE e UGT de A Gudiña. 
Nadal de 1936. 

► Manuel Ventín Picallo, sobriño de Perfecto, (Tres Aldeas-As 
Quintas). Paseado na canteira do Suspiro, no Padomelo, cerca 
de A Gudiña. Traballador do camiño de ferro Zamora- 
Ourense. PSOE e UGT de A Gudiña. Nadal de 1936. 

► Olegario Ventín Picallo, sobriño de Perfecto, (Tres Aldeas-As 
Quintas). Paseado na canteira do Suspiro, no Padomelo, cerca 
de A Gudiña. Traballador do camiño de ferro Zamora- 
Ourense. PSOE e UGT de A Gudiña. Nadal 1936. 

► Erundino Ventín Picallo, sobriño de Perfecto, (Tres Aldeas- 
As Quintas). Paseado na canteira do Suspiro, no Padornelo, 
cerca de A Gudiña. Traballador do camiño de ferro Zamora- 
Ourense. PSOE e UGT de A Gudiña. Nadal de 1936 

► Ramiro Lois Ventín, primo dos anteriores (Piñeiro). Paseado 
na canteira do Suspiro, Padomelo, cerca de A Gudiña. Nadal 
de 1936. 

► Francisco Varela Garrido, "Pancho", (Cerdedo), secretario do 
Concello de Cerdedo. PSOE. Fusilado en Monteporreiro 
(Pontevedra) o 27 de xullo de 1937. 

► José Paz Cachafeiro. Secretario no ano 1933 da "Federación 
de Agricultores y Obreros del Ayuntamiento de Cerdedo" 
(CNT). Fusilado en Santiago, onde traballaba na construcción 
dun pantano no Tambre. 1936. 

► Benjamín Troitiño Beiro. Fusilado en Santiago, onde traba- 
llaba na construcción dun pantano no Tambre. 1936. 

► Eulogio Mosquera Vázquez (Limeres): Residía fora de 
Cerdedo. Detido por "comunistoide", foi ingresado na cadea 
de Burgos, dende onde mantivo correspondencia coa familia 
de Limeres ata 1939. Logo, deixou de enviala e, seica, morreu 
de enfermidade ou malos tra tos na cadea. 

► Manuel Garrido (Fondós), "O Negro" ou "O Resucitado", foi 
dado por morto cun tíro no peito na noite do 11 de agosto de 
1936, cando en compañía de José Torres Paz e José Cortizo 
González, José M a Taberneiro (antigo concelleiro do PCE en 
Forcarei, de alcume "O Rolo" de Vilapouca) e Jesús González 

(de Soutelo de Montes) foi transladado á estrada Pontevedra- 
Santiago para ser asasinados. Debeu andar polo monte e ento- 
bado na casa ata o remate da Guerra Civil, para que non rema- 
taran a faena os franquistas. Nese período, a súa muller recibiu 
malleiras para que o delatara. Éra militante destacado do 
PSOE. 

Falecidos formando parte do Exército Republicano durante a 
Guerra Civil 

> José Simal Penelas (Figueroa). "Sindicato Único del Ramo de 
la Construcción" de Madrid (CNT) e "Sociedad E1 Trabajo", 
integrada na "Federación de Agricultores y Obreros del 
Ayuntamiento de Cerdedo" (CNT). 

> Eladio Simal Penelas (Figueroa). Idem. 

> Agustín Simal Penelas (Figueroa). Idem. 

> José García Bugallo (Figueroa). "Sindicato Único del Ramo 
de la Construcción" de Madrid (CNT) e "Sociedad E1 Trabajo", 
integrada na Federación de Cerdedo (CNT). 

> Manuel Arca Gamallo (Figueroa). 

> Secundino Obelleiro Costa (Figueroa). "Sindicato Único del 
Ramo de la Construcción" de Madrid (CNT) e "Sociedad E1 
Trabajo", integrada na Federación de Cerdedo (CNT). 

> Manuel Otero ¿Pardo? (Castro). "Sindicato Único del Ramo 
de la Construcción" de Madrid (CNT) e Federación de 
Cerdedo (CNT). 

> Julio Espiñeira Iglesias (Castro do Medio). Membro desta- 
cado do PSOE. 

> Antonio Quibén Simal (Loureiro). "Sindicato Único del 
Ramo de la Construcción" de Madrid (CNT) e "Sociedad E1 
Trabajo", integrada na Federación de Cerdedo (CNT). 

> Perpetuo Sieiro Torres (Loureiro). 

> Benigno Tato Cadórniga (Loureiro). "Sindicato Único del 
Ramo de la Construcción" de Madrid (CNT) e "Sociedad E1 
Trabajo", integrada na Federación de Cerdedo (CNT). 

> Jesús Corral (Loureiro). 

> Higinio Portela (Loureiro). "Sindicato Único del Ramo de la 
Construcción" de Madrid (CNT) e cadro sinalado da "Sociedad 
E1 Trabajo", integrada na Federación de Cerdedo (CNT). 

> Raimundo Pereira Fuentes (Laxoso). "Sindicato Único del 
Ramo de la Construcción" de Madrid (CNT) e Federación de 
Cerdedo (CNT). 

> José Pose Pérez (Laxoso). 

> Francisco Alvarez Rodríguez (Laxoso). Foi Comisario 
Político ¿PCE? 

► José Otero Peleteiro (Piñeiro). "Sindicato Único del Ramo de 
la Construcción" de Madrid (CNT) e "Sociedad La Alianza" 
de Quireza, integrada na Federación de Cerdedo (CNT). 

► Manuel Varela Piñeiro (Vüarchán). 

► Ramiro Umia (Serrapio). 

Falecidos a maioría deles na defensa de Madrid. Outros nas 
frontes de Extremadura,Talavera, Guadalajara ou en Asturias. 

Falecidos do bando republicano na inmediata posguerra a 
causa das feridas de guerra ou das mutilacións 

► Manuel Simal Penelas (Figueroa), "Sindicato Único del 
Ramo de la Construcción" de Madrid (CNT) e "Sociedad E1 
Trabajo", integrada na Federación de Cerdedo (CNT). Preso ao 
rematar a guerra, morreu aos poucos na súa localidade natal 
debido ás feridas de guerra. 

► Agustín Obelleiro Gamallo (Figueroa), "Sindicato Único del 
Ramo de la Construcción" de Madrid (CNT) e cadro sinalado 
da "Sociedad E1 Trabajo", integrada na Federación de 
Cerdedo (CNT). Suicidouse na súa localidade natal, desespe- 
rado debido á minusvalía provocada polas mutilacións que 
lle imposibilitaban para o traballo sen recibir ningunha 
pensión. 

► Severo Rodríguez (Vilar), preso ao final iz ar a contenda e libe- 
rado por estar en estado terminal, morreu na súa localidade 
natal. 

Algúns asasinados de outros concellos na Abelera durante a 
Guerra Civil 

Un pintor, cuxo nome descoñecemos, que traballaba no "Gran 
Taller de Mecánico de Carrocerías Avelino Piñeiro" de O 
Carballiño. 1936. 

Asasinados na posguerra vencellados á guerrilla 

► 2 homes novos, asasinados entre 1947 e 1950 pola Garda 
Civil no monte de Porriñeiras (Figueroa), logo de apresalos 
entre A Baiúca e A Portela (fronteira entre A Estrada e Forcarei), 
lugar de paso dos guerrilleiros. Viñan fuxindo dende a zona de 
Vigo. 

► Outros feitos relacionados coa guerrilla: Don Lisardino, 
crego de Castro a fins do anos 40 e tío de Ramiro Lois Ventín, 
foi considerado sospeitoso de axudar á guerrilla e recibir aos 
guerrilleiros na súa rectoral, de maneira que esta foi rexistrada 
pola Garda Civil en varias ocasións naqueles anos. 

Encadeados, perseguidos e exilados: notas para unha 
primeira achega 

> Francisco Varela Buesa, "Don Paco", mestre nacional en 
Cerdedo e o militante máis destacado do PSOE cerdedense, da 
FETE-UGT. Condenado a morte en 1936, logo conmutada por 
trinta anos. Expulsado do seu emprego en 1940, puxo escola en 
1944 para os fillos dos carrilanos en Campobecerros (A 
Gudiña). 

> Benigno Simal Penelas, cadro sinalado da "Sociedad de 
Agricultores y Obreros E1 Trabajo", de Figueroa, integrada na 
Federación de Cerdedo (CNT). Detido con Francisco Arca 
Valiñas e Secundino Bugallo Iglesias nun primeiro intre, 
logrou fuxir salvándose dunha morte segura. Exilado no Río 
da Plata, Arxentina, onde morreu. 

> Luciano García Ventín, PSOE, fuxido nos primeiros meses da 
contenda, cando era un dos máis buscados polos falanxistas 
para asasinalo. Logo, estivo preso varios meses e sofreu, 
segundo Antonio Rodríguez Fraiz, "moitas persecuciós e 
aldraxes" por parte dos elementos franquistas. 

> Aniceto Obelleiro. Dirixente da "Sociedad E1 Trabajo" de 
Figueroa, integrada na Federación de Cerdedo (CNT). Preso nun 
primeiro intre en Cerdedo, salvouse dunha morte segura por un 
parente falanxista que conseguiu que o desterraran a Burgos. 

> Severino Bugallo Valiñas, Cerdedo, tesoureiro do Concello, 
Secretario de Izquierda Republicana en Cerdedo. Preso nun 
primeiro intre, foi enviado por mandato do Tenente Coronel 
Rogina (xefe da Comandancia da Garda Civil en Pontevedra) 
dirixido aos falanxistas de Cerdedo, ao cuartelillo de Ponteve- 
dra xunto con Torres, Tabemeiro, Cortizo, Garrido e González, 
para ser asasinados o 11 de agosto de 1936. Salvouse polo seu 
cuñado Vicente "O da Carteira", xefe de Falanxe en Soutelo, 
que fixo que alguén o reclamase pouco antes de darlles o 
paseo, meténdoo nunha fonda aconsellándolle non saír para 
evitar que lle asasinaran. Logo dun tempo fuxido na Chama- 
doira e no Monte do Seixo, consigue embarcarse co seu irmán 
Sabino a Cuba por Vilagarcía, pasando logo aos EEUU. Voltou 
á zona republicana coas Brigadas Internacionales e estivo 
destinado en Salou (Tarragona). Rematada a guerra, foi inter- 
nado no campo de Argelés, en Francia, de onde fuxe a 
Bordeaux e participa na resistencia contra os alemáns. Preso e 
deportado a España, salva do fusilamento mercé a un irmán 
falanxista. Pasa arredor de sete anos en diversos internados, 
entre eles San Simón. 

► Sabino Bugallo Valiñas, de Castro, comerciante, do PSOE. 
Dirixente da "Sociedad de Agricultores y Canteros" de Castro. 
Fuxido no monte dende o primeiro intre. Fuxe co seu irmán a 
Cuba dende o porto de Vilagarcía. Logo se translada a Buenos 
Aires, onde morreu. 

► Amancio Simal Sieiro (Castro do Cabo). Tenente do Exército 
Republicano. Ferido nunha perna e prisioneiro ao rematar a 
guerra, zafou por pouco da morte xa que ao ser feito prisio- 
neiro queríano botar por un barranco. Salvado por un veciño 
Nilo Sieiro Sieiro, de Castro, que era falanxista e Alférez 
Provisional. 

► Laudelino Bugallo, (Os Castros-Quireza), canteiro, 
"Sindicato Único del Ramo de la Construcción" de Madrid e 
membro sinalado da Federación de Cerdedo (CNT). Preso 
logo de rematar a guerra que fixo no Exército Republicano en 
Madrid, perseguido e maltratado polo falanxista Ramón Bao 
cando voltou a Cerdedo. 

► Rogelio Arca Rivas, "Sindicato Único del Ramo de la 
Construcción" de Madrid (CNT) e "Sociedad E1 Trabajo" de 
Figueroa, integrada na Federación de Cerdedo (CNT). Fixo a 
guerra no Exército Republicano; ao rematar estivo varios meses 
preso nun campo de concentración en Teruel e nunha Compañía 
de Revisión. Logo, obtivo a liberdade condicional e debeu 
presentarse a diario no cuartelillo da Garda Civil. Daquela, 
segundo as súas lembranzas, aos que loitaran no bando republi- 
cano "non se lles tiña en conta para nada, non eran ninguén...". 

► Francisco Bugallo, de Loureiro, idem. 

► José Diz, de Figueroa, idem. 

► Manuel Diz, de Figueroa, idem. 

► José M a Vilas, de Figueroa, idem. 

► Xosé Otero Espasandín, de Castro. Profesor e escritor, residente 
durante a ü a República en Madrid, onde dirixiu a revista P.A.N. 
Simpatizante do PCE. Participou na guerra no bando republi- 
cano e formou parte da Alianza de Intelectuales Antifascistas. 
Pasou polo campo de concentración de Argelés, no Mediodía 
francés, e logo estivo exilado en Gran Bretaña, Arxentina e 
EEUU, onde faleceu tras realizar un meritorio labor cultural. 

► Manuel Espasandín, de Quireza?, exilado en Francia, logo de 
loitar no Exército Republicano. Estivo no campo de concentra- 
ción de Argelés e foi internado polos alemáns en Mauthausen, 
logrando sobrevivir. Morre no exilio. 

► Jesús Bugallo Merza, de Deán, tío de Francisco Bugallo, 
membro sinalado da "Sociedad E1 Trabajo" de Figueroa, 
exilado en Arxentina. 

> Manuel Bugallo Merza, de Deán, irmán do anterior, dono 
dun serradoiro na Barciela (Castrelo-Forcarei) que foi incau- 
tado. A súa muller maltratada polos falanxistas. Tivo que se 
exiliar a Arxentina. 

> Francisco Obelleiro, Os Castros-Quireza, entobado na súa 
casa durante a Guerra Civil durante moito tempo. Constantes 
malleiras á súa muller para que o delatara. 

> Constantino Simal Simal, mestre nacional na Botica-Quireza, 
membro destacado da "Sociedad de Agricultores y Obreros La 
Alianza" de Quireza. Foi perseguido, apaleado en Sabucedo e 
a piques estiveron de darlle o paseo. Salváronno o primeiro 
alcalde franquista, Gerardo Lorenzo, de Quireza e o párroco. O 
seu pai, José Simal, tivo que se agachar nunha palleira e nim 
muíño no Castro do Medio logo de unha tentativa de asalto á 
sua casa de Castro. 

> José Carballo Quintíllán, mestre nacional en Tomonde e diri- 
xente da "Sociedad de Trabajadores y Oficios Varios". Depurado 
do seu cargo e internado varios anos no penal da Illa de San 
Simón. Negouse a recuperar a súa escola cando, anos despois, 
llo ofertaron. 

> Daniel Obelleiro, mestre nacional, depurado do seu cargo? 

> José Alonso Arenas, mestre nacional en Folgoso, suspendido 
e expulsado do seu cargo en 1940. 

> Carolina Camiña, mestra nacional en Barro, suspendida do 
seu cargo en setembro 1936. 

> David Fernández, mestre nacional en Serrapio, suspendido 
do seu cargo en setembro 1936. 

> Angel Lino Rodríguez?, mestre nacional en Bugarín, suspen- 
dido do seu cargo en setembro 1936. 

> Claudino Vidal, mestre nacional en Pedre, suspendido do 
seu cargo en setembro de 1936. 

> Luis Toimil, mestre en Cerdedo, perseguido e exilado. 

> Manuel Sueiro Iglesias, de Pedre, carpinteiro e logo mestre 
radicado dende 1919 en Verín e, logo, en Ourense, onde dirixiu 
un centro privado de ensino laico, a coñecida "Academia 
General". Militante do Partido Radical Socialista e membro da 
progresista "Asociación de Trabajadores de la Enseñanza de 
Orense" (ATEO), tivo que se agachar en Limeres tras o alza- 
mento militar, para evitar o seu asasinato. Logo dun tempo 
protexido polos veciños, entregouse e pasou un período na 
cadea de Ourense, sendo sometido posteriormente a expe- 
diente de depuación e inhabilitado para a docencia. 

> Xosé Regueiro Otero, de Tomonde, xastre, do PSOE. Conde- 
nado a morte por desertar do exército nacional. Conseguiu 

salvar a vida por mtermediación do crego Antonio Rodríguez 
Fraíz. 

► Moreiras, de Tomonde, sofreu numerosas malleiras logo do 
18 de Xullo. 

► Teófilo Otero Valiñas, de Castro, concelleiro na Fronte 
Popular, obxecto de responsabilidades políticas en 1940, estivo 
na Illa de San Simón. 

► Severmo Simal Iglesias, de Filgueira, obxecto de responsabi- 
lidades políticas en 1940. 

► Manuel García Fondós, de Vilalén, foi obxecto de responsa- 
bilidades políticas en 1940. Tras o golpe militar, pasou á zona 
republicana por Portugal dende o tramo do camiño de ferro 
de Lubián (Zamora), onde traballaba. Foi oficial do Exército 
republicano e sofreu incautación do seu patrimonio. 

► José Rodríguez Quintillán, de Tomonde, intemado un ano na 
Hla de San Simón. 

► ¿? García, de Quireza, cuñado de Martín Ferreiro, axudóulle 
a fuxir a Portugal, polo que foi detido e mtemado im tempo no 
penal de a Illa de San Simón. 

► Julio López Fondós, canteiro, dirixente da "Sociedad de 
Agricultores y Canteros" de Castro, PSOE. Fixo a guerra no 
exército republicano. Internado nun campo de concentración 
en Francia, voltou a España voluntariamente, pasando a outro 
campo de internamento (¿Miranda de Ebro?). Os familiares 
tentaron sacalo mediante unha carta do crego de Castro, que, 
en realidade, presentábao como un orador e activista político 
destacado. Saíu do campo mercé un aval do Alcalde fran- 
quista, Gerardo Lorenzo. 

► Manuel Nieto Castro, dirixente da "Sociedad La Luz" de 
Bugarín, andivo fuxido moito tempo no monte. Moi perse- 
guido por Bao e Alonso, confiscáronlle o automóvil. 

► Avelino Fraga Alonso, directivo da "Sociedad Agraria y 
Obreira La Alianza" de Quireza, antigo concelleiro, andivo 
fuxido moito tempo. 

► Avelino Alonso Rivas, de A Devesa, estivo varios anos na cadea. 

► Cesáreo Alvarez Fortes, albanel de Cerdedo, PSOE, emigrado 
en Asturias durante a IF República. Condenado a 20 anos de 
prisión e intemado no campo de concentradón de Camposancos. 

► Antonio Mariño, A Insua, canteiro, participou na Guerra 
Civil no Exército Republicano, preso ao remate da contenda na 
cadea de Lugo. 

► Julio Otero, de Tomonde, estivo no Exército Republicano na 
zona de Castellón. Logo da contenda, pasou un tempo nun 
Batallón Disciplinario. 

► Laureano Troitiño, de Cerdedo, idem. 

► O ferreiro de Carballás: Mallado polos falanxistas de 
Cerdedo. 

► Andrés do Rato ¿?: Mallado polos falanxistas de Cerdedo. 

► Sieiro : de Deán, mallado por Bemardino Torres "o ferrador". 

► Antonio e Agustín Carballal: irmáns, de Serrapio, se enro- 
laron no exército republicano en Madrid e despois da derrota 
estiveron presos na cadea de Lugo, de onde se fugaron. Logo, 
estiveron moi perseguidos. 

► "O Gaiteiro" de Abelaindo (¿José da Gaiteira?): Queimáron- 
lle a casa. 

► Armando Barros Barros: de Pedre, canteiro, ideas espiritistas 
e concelleiro en 1936. Perseguido. 

► Fernando Gandos: de Pedre, ferreiro, recibiu a visita dos 
falanxistas para ser paseado, pero escapou ao monte onde 
botou tempo agachado. A súa fragua rexistrada para a procura 
de armas. 

► Os da Carme de Gomallal: pai e fillo, de Pedre. Seica eran 
masóns, foron perseguidos e o fillo tivo que fuxir a Brasil con 
papeis falsificados. 

► Isolino Raposeiras: de Vilalén, canteiro, fundador da "Soc. de 
Trabajadores y O.V." de Tomonde, concelleiro entre 1931 e 
1936, perseguido. 

► Manuel Monteagudo : de Castro, procesado en Ferrol (onde 
facía a mili por Mariña), Causa 207/36, por facer garda no 
Concello de Fene. Logo se agachou en Castro ata que o alcalde 
Gerardo Lorenzo dóulle un certificado de boa conducta, rein- 
corporándose ao Exército. 

A modo de conclusións 

1°) Pouco se ten dito, até agora, do custo humán sofrido en 
determinadas zonas de Galiza (aquelas onde boa parte da poboa- 
ción masculina desenvolvía oficios itinerantes, de maneira que o 
comezo da guerra colleu a estas capas en territorio leal á Repú- 
blica 1 , respecto dos veciños falecidos tras participar na Guerra Civil 
no bando republicano. Aimportancia numérica das defuncións e as 
rabexadas represivas posteriores á Guerra Civil, fican ben ás claras 
nos apuntamentos anteriores, e ben puidera aplicarse o "modelo 
cerdedense" a outras zonas do país nas que coincidiron unhas 
circunstancias semellantes. 

2°) A represión mortal, fora de casos singularizados, foi selec- 
tiva e acadou a súa máxima brutalidade nos cidadáns máis 
compromefidos e conscentes: os dirixentes das sociedades agrarias 

e obreiras integradas na cenetista "Federación de Agricultores y 
Obreros del Ayuntamiento de Cerdedo", os combatentes máis 
destacados no bando republicano procedentes da devandita 
Federación, as autoridades republicanas pertencentes aos grupos 
municipais presentes na Corporación, e os militantes máis activos e 
capacitados do PSOE. Como caso singular, cabe subliñar o cruel 
episodio da familia Ventín, cuxo asasinato foi xustificado pola súa 
hipotética e destacada participación nos enfrontamentos aconte- 
cidos na Gudiña entre os traballadores da vía férrea coa Garda 
Civil e o Exército faccioso 2 . Cos asasinatos e persecucións, os novos 
detentadores do poder procuraron reducir á categoría de súbditos 
á cidadanía máis consciente, e que ese carácter exemplarizador da 
represiónperdurara (como así aconteceu) no futuro. Nas lembranzas 
dos habitantes de Pedre e Figueroa, transmitidas ás agachadas de 
pais a fillos, aínda aboia o terror que causaron os berros de Francisco 
Arca e Secundino Bugallo, cando eran bárbaramente torturados na 
Ponte do Barco antes de morrer 3 . E se as mortes non foron máis, non 
se debeu a outra cousa que a "disfuncións" na eficacia letal das 
parfidas de asasinos. 

3°) A nivel territorial, houbo unha zona especialmente casti- 
gada, os lugares de Figueroa e Loureiro, moi próximos entre si e 
pertencentes á parroquia de San Martiño de Figueroa. As razóns 
fican expostas na Nota 3; non obstante, debemos enfatizar encol da 
importancia que sobre a maior ou menor intensidade e brutalidade 
da represión, exerceu o posicionamento dos cregos. Alí onde 
asumiron un papel comprometido coa barbarie, caso de Castro e 
San Martiño de Figueroa, esta resultou dunha intensidade aterra- 
dora. Non obstante, onde empregaron a súa autoridade moral para 
impedir as represalias, caso dos párrocos de Pedre e Quireza, estas 
tiveron un xorne máis livián. 

4°) Aínda que a represión cebóuse na poboación masculina 4 
por ser a monopolizadora do activismo sociopolítico no concello, 
non podemos dicir o mesmo respecto do papel dalgunhas falan- 
xistas da vila de Cerdedo, máis tamén de Quireza, moi activas no 
seu papel de instigadoras dos abusos e represalias 5 . 

5°) Cumpriría botar máis luz sobre o acontecido no sinistro 
lugar da Abelera, onde segundo certos indicios pode haber fosas 
comiins onde fican represaliados dados por desaparecidos, xa que 
todo apunta a que alí tiveron lugar asasinatos de persoas prove- 
nientes doutros concellos pontevedreses e ourensáns. Polo que 
sabemos, as partidas do sanguinario Víctor Lis Quibén frecuen- 
taron A Abelera, xa que era unha zona que ben puideramos deno- 
minar "terra de ninguén", onde nin a Garda Civil dos postos de 
Cerdedo e de San Xurxo querían saber nada do que alí acontecía. 

6°) Podemos enxergar a partir das cifras aportadas o custo que 
tivo a Guerra Civil, tanto no senso cuantitativo como no cualita- 
tivo, para un pequeno concello rural como era Cerdedo: máis de 70 
mortos en ambos bandos, e unha morea de represaliados con penas 
de cadea, malos tratos, expulsión dos seus traballos (no caso signi- 
ficativo dos mestres), exilio, incautacións de bens ou persecucións 
varias; eiquí tan só desvelamos a punta do "iceberg", posto que, de 
seguro, foron moitos máis. Ao cabo, debemos sinalar que tamén no 
bando nacional houbo xente inxustamente esquecida: os 17 
soldados do exército franquista dados por desaparecidos e que non 
figuran na placa que aínda hoxe está pendurada da parroquial de 
Cerdedo; daquela, as súas familias non cobraron unha chica do 
novo Estado redentor. 

Notas 

'É o caso dos canteiros e albaneis da Terra de Montes (Cerdedo, Forcarei, Beariz), 
Cuntis, A Estrada e Cotobade; dos afiadores e paragueiros da bisbarra ourensán de 
Esgos e Nogueira de Ramuín; dos pescadores afincados de xeito temporal no País 
Vasco e Asturias; dos mariñeiros dos barcos de cabotaxe, maiormente de Noia, San 
Cibrao ou Corme; dos xornaleiros e seitureiros do interior de Lugo e Ourense,... 
Tamén, aínda que non eran un oficio itinerante, cabe lembrar as colonias de 
mineiros procedentes do Leste das provincias devanditas, empregados nas minas 
de León e Asturias. 

2 En concreto, aos Ventín se lles acusaba de participar na voadura dunha ponte 
entre A Gudiña e as Vendas da Barreira e ter sacado os santos dunha igrexa, para 
logo realizar alí ximtanzas. A propia Falange de Verín, unha das máis sanguinarias 
de Galiza, tivo o protagonismo do axuste de contas, se ben coa participación de 
varios cívicos de Cerdedo, que prenderon a aqueles militantes socialistas na capital 
municipal e logo os transladaron a Ourense. 

3 Estes dous dirixentes da cenetista "Sociedad de Agricultores y Obreros E1 Trabajo", 
representaban a unha comunidade especialmente rebelde, a de Figueroa (chamada 
significativamente "A Rusia pequena"), debido á súas experiencias de participación 
na loita de clases desenvolvida no ramo da construcción madrileño, onde moitos dos 
varóns en idade laboral traballaban todos os anos dende o mes de Marzo até Nadal. 
En concreto, esta rebeldía tiña reflexo nas tensas relacións coa Igrexa Católica, rexen- 
tada naquela parroquia por un crego especialmente reaccionario que, segundo os 
testemuños dalgúns dos nosos informantes, non deixou de xogar un rol de insti- 
gador na paixón e morte daqueles traballadores conscientes dos seus dereitos. 

4 Coñecemos, non obstante, as represalias sofridas por algunha mestra (caso, por 
exemplo dunha veciña de Castro chamada Teresa, que foi multada polo falanxista 
Bao con 250 pesetas, sen motivo aparente) e temos testemuñas de maltratos e 
aldraxes a algunhas das mulleres dos cidadáns que non tiveron outra saída que 
escapar ao monte. 

5 Sabemos, ademáis, doutro caso significado na veciña localidade de Soutelo de 
Montes: A Ramona, propietaria dunha tabema-tenda. 

